text: आईआईटी बंबई, मद्रास, कानपुर, खड़गपुर और रुड़की क्रमशः 219, 249, 302, 313 और 399 रैंकिंग के साथ टॉप 400 में ही आ पाए हैं. अन्य विश्वविद्यालयों और उच्च शिक्षा संस्थानों की बात तो छोड़ ही दीजिए. उनका कहीं नाम ही नहीं है. हम बात कर रहे है जेएनयू, दिल्ली यूनिवर्सिटी, पंजाब यूनिवर्सिटी आदि जाने-माने संस्थानों की. बेशक कुछ राहतें भी हैं. क्यूएस के सर्वे के मुताबिक चार भारतीय संस्थान शोध इम्पैक्ट के लिहाज़ से दुनिया के शीर्ष सौ संस्थानों में जगह बनाने में सफल रहे हैं.